ตลท.เพิกถอนหุ้น WG จากหลักทรัพย์จดทะเบียน มีผล 20 พ.ย.นี้
ตลท.เพิกถอนหุ้น WG จากหลักทรัพย์จดทะเบียน มีผล 20 พ.ย.นี้
13 พ.ย. 2563

ตลาดหลักทรัพย์แห่งประเทศไทย (ตลท.) เพิกถอนหลักทรัพ บริษัท ไว้ท์กรุ๊ป จำกัด (มหาชน) หรือ WG จากการเป็นหลักทรัพย์จดทะเบียน มีผลตั้งแต่วันที่ 20 พ.ย.63 ซึ่งเป็นการขอเพิกถอนโดยสมัครใจ และบัดนี้ WG ได้ดำเนินการตามที่กำหนดไว้ในข้อบังคับตลาดหลักทรัพย์ฯ เรื่องการเพิกถอนหลักทรัพย์จดทะเบียน พ.ศ. 2542 แล้ว
ดังนั้น อาศัยอำนาจตามความในมาตรา 171 (4) แห่งพระราชบัญญัติหลักทรัพย์ และตลาดหลักทรัพย์ พ.ศ. 2535 คณะกรรมการตลาดหลักทรัพย์ฯ จึงสั่งเพิกถอนหุ้นสามัญของ WG จากการเป็นหลักทรัพย์จดทะเบียนตั้งแต่วันที่ 20 พ.ย.63 เป็นต้นไป โดยหุ้นสามัญของ WG จะซื้อขายในตลาดหลักทรัพย์ฯ เป็นวันสุดท้ายในวันที่ 19 พ.ย.63